Δρυμάδες Ιωαννίνων

Οι Δρυμάδες (θηλυκού γένους) είναι ορεινό χωριό της Ηπείρου στην Περιφερειακή Ενότητα Ιωαννίνων.

Γεωγραφία - Ιστορία 
Οι Δρυμάδες (θηλυκού γένους) βρίσκονται δίπλα στα σύνορα της Ελλάδας με την Αλβανία και ιστορικά ανήκουν στο Πωγώνι . Είναι χτισμένες σε υψόμετρο 1.040 μέτρων στις πλαγιές του όρους Δούσκο (ή Νεμέρτσικα) και αποτελούν έναν από τους πιο ορεινούς οικισμούς του Νομού Ιωαννίνων. Απέχουν 72 χλμ. ΒΔ. από τα Ιωάννινα, 39 χλμ. ΒΔ. από το Καλπάκι, 24 χλμ. από το Κεφαλόβρυσο και 8 χλμ. Β. από την Πωγωνιανή. 

Το χωριό, μετά την απελευθέρωση, αναφέρεται επίσημα το 1920 στο ΦΕΚ 158Α - 18/07/1920 να  προσαρτάται στην τότε Κοινότητα Σταυροσκιαδίου. Σύμφωνα με το διοικητικό σχέδιο «Καλλικράτης», μαζί με την Πωγωνιανή, το Σταυροσκιάδι και το Δολό αποτελούν τη Δημοτική Ενότητα Πωγωνιανής  που ανήκει στο Δήμο Πωγωνίου και με στοιχεία της απογραφής του 2011 έχει 34 μόνιμους κατοίκους, ενώ βάσει με την απογραφή του 2001 είχε 127 κατοίκους.

Εξωτερικοί σύνδεσμοι
Κοινότητα Πωγωνιανής

Παραπομπές

Χωριά του νομού Ιωαννίνων
Δήμος Πωγωνίου